b'\n_START_ARTICLE_\nVan Buren\n_START_PARAGRAPH_\nVan Buren je kodno ime Black Isle Studiosa za igru Fallout 3. Van Buren je trebao koristiti engine koji je Black Isle Studios razvio za igru Baldurs Gate 3, engine je poznatiji pod imenom Jefferson Engine i u potpunosti je 3D. U prosincu 2003. godine Interplay prekida rad na Van Buren projektu i raspu\xc5\xa1ta Black Isle Studios. U to vrijeme je 95% posla na engineu ve\xc4\x87 bilo gotovo, 75% dijaloga i oko 50% mapa. U srpnju 2004. godine Bethesda Softworks kupuje prava za izradu Fallouta 3. 8. travnja 2007. Bethesda Softworks kupuje kompletnu lincencu za Fallout dok Interplay zadr\xc5\xbeava limitirana prava na Fallout MMORPG lincencu. Ovaj dan mnogi obo\xc5\xbeavatelji smatraju krajem Fallouta kakvog poznajemo iz prva dva dijela, jer nedugo nakon toga Bethesda objavljuje da \xc4\x87e Fallout 3 biti baziran na ne\xc5\xa1to promjenjenom engineu i sistemu igranja koji je ve\xc4\x87 vi\xc4\x91en u igri The Elder Scrolls IV: Oblivion. 3. svibnja 2007. na internet je procurio tehnolo\xc5\xa1ki demo otkazanog Van Burena. Slu\xc5\xbebeni Falout 3 na kojemu radi Bethesda Softworks trebao bi biti zavr\xc5\xa1en u tre\xc4\x87em kvartalu 2008. godine.\n_START_SECTION_\nPri\xc4\x8da\n_START_PARAGRAPH_\nRadnja Van Burena se je trebala odvijati u \xc4\x8detri savezne dr\xc5\xbeave u SAD-u. Te dr\xc5\xbeave su Utah, Arizona, Nevada i Colorado. Zapadni dio mape \xc4\x8dini isto\xc4\x8dna granica NCR-a (New California Republic), problemi sa NCR-om \xc4\x8dine dobar dio radnje u Van Burenu. Radnja igre je navodno trebala biti smje\xc5\xa1tena negdje oko 2250. godine ili 10 godina od zavr\xc5\xa1etka Fallouta 2._NEWLINE_Iako kompletna radnja i pri\xc4\x8da nikada nisu bile slu\xc5\xbebeno objavljene, dosta je detalja procurilo za vrijeme razvijanja igre. Glavni lik je trebao po\xc4\x8deti igru u zatvoru. Bilo da je glavni lik nedu\xc5\xbeno optu\xc5\xbeen ili je kriv trebalo se je odlu\xc4\x8diti kroz kreaciju lika na po\xc4\x8detku igre. Eksplozija ga je trebala ostaviti bez svijesti a kada bi se probudio vrata \xc4\x87elije bi bila otvorena. Nakon \xc4\x8dega glavni lik bje\xc5\xbei u pustinju i otkriva da ga prate nepoznati napada\xc4\x8di. Igra\xc4\x8d bi u igri imao potpunu slobodu odlu\xc4\x8divanja i mijenjanja sudbine svoje okoline kao i u prva dva nastavka Fallouta, po \xc4\x8demu su bili posebno poznati.'